**Preporuke za rad s učenicima s motoričkim oštećenjima, kroničnim bolestima i višestrukim teškoćama**

**Specifične prilagodbe za lakše usvajanje nastavnog sadržaja**

**Govorno-jezične teškoće**

* razdijeliti tekst u manje cjeline
* organizirati tekst u natuknicama ili pomoću numeričkoga nabrajanja u odvojenim redcima
* oblikovati tekst širine novinskoga stupca, tj. upotrebljavati široke margine
* jednostavno oblikovati stranicu (bez pozadinske grafike koja može tekst učiniti teško čitljivim)
* izbjegavati tekstove s dugačkim, višesložnim i zavisnosloženim rečenicama, posebno u inverziji
* ne zahtijevati da se učenik izražava semantički i sintaktički složenim rečenicama (usmeno i pismeno)
* pojasniti pjesničke slike i figure u tekstovima teške za razumijevanje
* snimiti tekst na nosače zvuka
* u izuzetnim situacijama nemogućnosti samostalnog čitanja druga osoba čita umjesto učenika

**Poteškoće u govornom izražavanju**

* potražiti pomoć logopeda pri planiranju i programiranju rada s učenikom
* učeniku dati dovoljno vremena za govorni izraz
* učenika poticati u govornom izražavanju
* u dobivanju povratnih informacija od učenika voditi računa da se smetnje u području glasovne komunikacije mogu odraziti i u pisanom izražavanju
* ako je nemogućnost govornog izražavanja povezana s izrazitim motoričkim smetnjama koje onemogućavaju pisanje rukom
* tražiti zamjenske oblike komunikacije

**Poteškoće sa sluhom**

* potražiti pomoć stručnjaka za rad s učenicima s oštećenjem sluha
* osigurati primjerene materijalne uvjete rada
* primjenjivati metodičke postupke za rad s učenicima s oštećenjem sluha

**Poteškoće u auditivnom procesiranju**

* davati kratke i jezgrovite informacije
* biti siguran da je privučena pažnja učenika
* otkloniti druge zvučne impulse iz okoline
* govor potkrijepiti vizualnom informacijom ili gestom i mimikom

**Poteškoće s vidom**

* izbor radnog mjesta
* osvjetljenje na radnom mjestu
* dužina i učestalost pokazivanja vizualnog materijala učeniku
* veličina i izražajnost grafičkog materijala koji se koristi u nastavi
* korištenje pomagala
* prilagođavanje tekstova - krupniji tisak i bilježnica potrebama učenika i sl.

**Motoričke poteškoće**

* ublažavanje tremora ruke “manšetom” u kojoj se nalazi pijesak koji usporava kretanje ruke
* korištenje šablona za učenje pisanje i crtanja oblika